b"\n_START_ARTICLE_\nVoltumna\n_START_PARAGRAPH_\nVoltumna eller Veltha var en ktonisk jordguddom i etruskisk mytologi og som etterhvert ble opph\xc3\xb8yd til den \xc3\xb8verste gud i den etruskiske gudeverden, deus Etruri\xc3\xa6 princeps, i henhold til Marcus Terentius Varro._NEWLINE_Voltumnas kult var sentrert i Volsinii, dagens Orvieto, en etruskisk by i nordvestlige Italia. Han tilsvarte Vertumnus i romersk mytologi._NEWLINE_Forbundet av tolv etruskiske byer, populi, ble fornyet \xc3\xa5rlig ved den hellige lund ved Fanum Voltumn\xc3\xa6, helligdommen til Voltumnus i n\xc3\xa6rheten av Volsinii (dagens Bolsena) som ble nevnt av Titus Livius. Ved Fanum Voltumn\xc3\xa6 ble ludi holdt, den n\xc3\xb8yaktige naturen av denne, atletisk eller kunstneriske, er ukjent._NEWLINE_I Forum Romanum i Roma i n\xc3\xa6rheten av Dioskurernes tempel (Castors og Pollux' tempel) sto en helligdom dedikert til Voltumna i Vicus Tuscus (\xc2\xabDen etruskiske vegen\xc2\xbb)"